УВАЖАЕМИ ЖИТЕЛИ НА ОБЩИНА ХАДЖИДИМОВО,

На 15.08.2022 г. Кметът на Община Хаджидимово подписа допълнително споразумение към договор за безвъзмездна финансова помощ по проект Патронажна грижа + в община Хаджидимово, процедура BG05M9OP001-6.002 ПАТРОНАЖНА ГРИЖА + по Оперативна програма ”Развитие на човешките ресурси” 2014-2020 г.   
  
  
Основната цел, която си поставя Хаджидимово, е подобряване качеството на живот и възможностите за социално включване на хората с увреждания и възрастните хора от общината. Разработеният проект е в 2 направления:

НАПРАВЛЕНИЕ 1 – дейност Патронажна грижа - Патронажна грижа: Интегрираната здравно-социална ще се предоставя за период от 6 месеца. Патронажната грижа ще е насочена към предоставяне на грижа и подкрепа за хора с увреждания, възрастни хора в невъзможност от самообслужване, лица над 54 г., други уязвими групи, вкл. лица поставени под карантина във връзка с COVID-19, лица от рисковите групи за заразяване с COVID-19;

НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности - Превенция на COVID-19 в социалните услуги, делегирани от държавата дейност: Осигуряването на подходящо адаптираната и безопасна среда в социалните услуги е от съществено значение за намаляване на вредните последици, причинени от пандемията от Ковид-19. Изпълнението на тази дейност по проекта ще подпомогне адаптирането на социалните услуги, делегирани от държавата дейности в отговор на безпрецедентните предизвикателства, свързани с разпространението на COVID - 19, чрез мерки, пряко свързани с опазване на здравето, както на потребителите на социалните услуги, така и на служителите, заети в съответните услуги.

Проектът е с продължителност 6 месеца, стартира от 07.09.2022г. и ще реализира следните дейности:  
1.Предоставяне на почасови мобилни, интегрирани, здравно-социални услуги в Община Хаджидимово ;  
Обучение и супервизия на персонала;  
Предоставяне на психологическа подкрепа, консултиране на потребителите и техните семейства;

2. Осигуряване на ЛПС за персонала на социалните услуги, които са делегирани от държавата дейности. - Въвеждане на мерки за дезинфекция на сградния фонд на държавно делегираните услуги. - Тестване на персонала и на потребителите на държавно делегираните услуги за COVID-19.  
  
Стойността на проекта за община Хаджидимово е  40 110.53 лева.